CELEX: 32013R0196
Language: el
Date: 2013-03-07 00:00:00
Title: Εκτελεστικός κανονισμός (ΕΕ) αριθ. 196/2013 της Επιτροπής, της 7ης Μαρτίου 2013 , για την τροποποίηση του παραρτήματος II του κανονισμού (ΕΕ) αριθ. 206/2010 όσον αφορά την προσθήκη της Ιαπωνίας στον κατάλογο τρίτων χωρών και περιοχών αυτών από τις οποίες επιτρέπεται η εισαγωγή ορισμένων ειδών νωπού κρέατος στην Ευρωπαϊκή Ένωση  Κείμενο που παρουσιάζει ενδιαφέρον για τον ΕΟΧ

8.3.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 65/13
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 196/2013 ΤΗΣ ΕΠΙΤΡΟΠΉΣ
   της 7ης Μαρτίου 2013
   για την τροποποίηση του παραρτήματος II του κανονισμού (ΕΕ) αριθ. 206/2010 όσον αφορά την προσθήκη της Ιαπωνίας στον κατάλογο τρίτων χωρών και περιοχών αυτών από τις οποίες επιτρέπεται η εισαγωγή ορισμένων ειδών νωπού κρέατος στην Ευρωπαϊκή Ένωση
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (1), και ιδίως την εισαγωγική φράση του άρθρου 8, το άρθρο 8 σημείο 1 πρώτο εδάφιο και το άρθρο 8 σημείο 4,
   Εκτιμώντας τα ακόλουθα:
   
               (1)
            
            
               Με τον κανονισμό (ΕΕ) αριθ. 206/2010 της Επιτροπής, της 12ης Μαρτίου 2010, για τον καθορισμό καταλόγων τρίτων χωρών, περιοχών ή τμημάτων τους από τις οποίες επιτρέπονται οι εισαγωγές στην Ευρωπαϊκή Ένωση ορισμένων ζώων και νωπού κρέατος, καθώς και των απαιτήσεων κτηνιατρικής πιστοποίησης (2), θεσπίζονται οι υγειονομικές προϋποθέσεις για την εισαγωγή ζώντων ζώων και νωπού κρέατος από τις εν λόγω περιοχές. Σύμφωνα με τον κανονισμό (ΕΕ) αριθ. 206/2010, το νωπό κρέας που προορίζεται για ανθρώπινη κατανάλωση μπορεί να εισαχθεί μόνον αν προέρχεται από έδαφος τρίτης χώρας ή τμήματος αυτής που περιλαμβάνεται στο μέρος 1 του παραρτήματος II του εν λόγω κανονισμού και ικανοποιεί τις σχετικές απαιτήσεις.
            
         
               (2)
            
            
               Η Ιαπωνία ζήτησε να περιληφθεί στον κατάλογο για εισαγωγή νωπού βόειου κρέατος στην Ένωση και ο έλεγχος που διεξήγαγε η Επιτροπή για το βόειο κρέας στην Ιαπωνία το 2008 επιβεβαίωσε ότι ικανοποιεί τις απαιτήσεις. Ωστόσο, η εγγραφή στον κατάλογο αναβλήθηκε όταν, το 2010, εκδηλώθηκε εστία αφθώδους πυρετού στην Ιαπωνία.
            
         
               (3)
            
            
               Από τότε έχει εκριζωθεί ο αφθώδης πυρετός στην επικράτεια της Ιαπωνίας και η χώρα αναγνωρίστηκε ως «απαλλαγμένη χωρίς εμβολιασμό» για τη νόσο αυτή από τον Παγκόσμιο Οργανισμό για την Υγεία των Ζώων (OIE).
            
         
               (4)
            
            
               Η Ιαπωνία παρέχει, συνεπώς, επαρκείς εγγυήσεις για την υγεία των ζώων και ζήτησε εκ νέου να περιληφθεί στον κατάλογο τρίτων χωρών από τις οποίες επιτρέπεται η εισαγωγή νωπού βόειου κρέατος στην Ένωση.
            
         
               (5)
            
            
               Θα πρέπει, συνεπώς, να επιτραπεί η εισαγωγή νωπού βόειου κρέατος στην Ένωση από την Ιαπωνία.
            
         
               (6)
            
            
               Ως εκ τούτου, το μέρος 1 του παραρτήματος II του κανονισμού (ΕΕ) αριθ. 206/2010 πρέπει να τροποποιηθεί ανάλογα.
            
         
               (7)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο παράρτημα II μέρος 1 του κανονισμού (ΕΕ) αριθ. 206/2010, παρεμβάλλεται η ακόλουθη εγγραφή για την Ιαπωνία, μετά την εγγραφή για την Ισλανδία:
   
      
                  Κωδικός ISO και ονομασία τρίτης χώρας
               
               
                  Κωδικός περιοχής
               
               
                  Περιγραφή τρίτης χώρας, περιοχής ή τμήματός της
               
               
                  Κτηνιατρικό πιστοποιητικό
               
               
                  Ειδικοί όροι
               
               
                  Ημερομηνία λήξης (3)
                  
               
               
                  Ημερομηνία έναρξης (4)
                  
               
            
                  Υπόδειγμα(-τα)
               
               
                  SG
               
            
                  1
               
               
                  2
               
               
                  3
               
               
                  4
               
               
                  5
               
               
                  6
               
               
                  7
               
               
                  8
               
            
                  «JP – Ιαπωνία
               
               
                  JP
               
               
                  Ολόκληρη η χώρα
               
               
                  ΒΟV
               
               
                   
               
               
                   
               
               
                   
               
               
                  28 Μαρτίου 2013»
               
            
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Μαρτίου 2013.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 18 της 23.1.2003, σ. 11.
   
      (2)  ΕΕ L 73 της 20.3.2010, σ. 1.
   
      (3)  Οι εισαγωγές στην Ένωση κρέατος από ζώα τα οποία εσφάγησαν πριν ή κατά την ημερομηνία που αναφέρεται στη στήλη 7 επιτρέπονται επί 90 ημέρες μετά την ημερομηνία αυτή. Οι αποστολές με θαλάσσια μεταφορά μπορούν να εισάγονται στην Ένωση, εάν έχουν λάβει πιστοποίηση πριν από την ημερομηνία που αναφέρεται στη στήλη 7 και επί 40 ημέρες από την ημερομηνία αυτή. (Σημείωση: Η απουσία ημερομηνίας στη στήλη 7 σημαίνει ότι δεν ισχύουν χρονικοί περιορισμοί).
   
      (4)  Επιτρέπονται οι εισαγωγές στην Ένωση κρέατος μόνον από ζώα που εσφάγησαν πριν ή κατά την ημερομηνία που αναφέρεται στη στήλη 8 (η απουσία ημερομηνίας στη στήλη 8 σημαίνει ότι δεν ισχύουν χρονικοί περιορισμοί).